Diari Oficial de la Generalitat Valenciana


Sumari del DOGV 9195, del 15-10-2021 (2021/10202)

RESOLUCIÓ de 6 d'octubre de 2021, de la directora de l'Institut Valencià de Conservació, Restauració i Investigació, per la qual es publica la relació de llocs de treball aprovada pel Consell Rector de l'Institut Valencià de Conservació, Restauració i Investigació en la sessió celebrada el 24 de setembre de 2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9195

Data del DOGV
:   15-10-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/10425


Data del document
:   06-10-2021

Organisme emissor
:   Institut Valencià de Conservació, Restauració i Investigació

Tipus de document
:   Resolució

Descriptors 

:   * personal
    * concurs administratiu

RESOLUCIÓ de 6 d'octubre de 2021, de la directora de l'Institut Valencià de Conservació, Restauració i Investigació, per la qual es publica la relació de llocs de treball aprovada pel Consell Rector de l'Institut Valencià de Conservació, Restauració i Investigació en la sessió celebrada el 24 de setembre de 2021. [2021/10431]  
L'Institut Valencià de Conservació, Restauració i Investigació (IVCR+i) és una entitat de dret públic del sector públic instrumental de la Generalitat, de les regulades en els articles 2.3.a.3r i 155 de la Llei 1/2015, de 6 de febrer, d'hisenda pública, del sector públic instrumental i de subvencions, que va ser creada mitjançant la Llei 21/2017, de 28 de desembre, per escissió de CulturArts Generalitat (actualment, Institut Valencià de Cultura), i va quedar adscrita a la conselleria competent en matèria de cultura, a través de l'òrgan competent en matèria de patrimoni cultural, amb personalitat jurídica pròpia, autonomia funcional i de gestió, i plena capacitat d'actuar per a organitzar i exercir les funcions que aquesta mateixa llei li atribueix.  
El Decret llei 1/2011, de 30 de setembre, del Consell, de mesures urgents de règim economicofinancer del sector públic empresarial i fundacional, disposa en l'article 18 que els ens del sector públic de la Generalitat, als quals fa referència aquesta norma, publicaran, anualment, en el Diari Oficial de la Generalitat Valenciana una relació dels llocs de treball o plantilles.  
Finalment, l'article 10.1.i del Reglament d'organització i funcionament de l'Institut Valencià de Conservació, Restauració i Investigació, atribueix al consell rector la competència d'aprovar la plantilla del seu personal laboral, així com proposar a l'òrgan competent en matèria de funció pública la relació de llocs de treball del personal funcionari per a l'aprovació.  
La relació de llocs de treball és l'instrument tècnic a través del qual l'IVCR+i organitza, racionalitza i ordena el seu personal. Aquesta relació inclou el número que s'assigna a cada lloc, la seua denominació, grup professional, retribucions bàsiques i complementàries, forma d'accés a l'entitat, forma de provisió del lloc, naturalesa, adscripció orgànica, conveni col·lectiu d'aplicació, localitat, funcions i requisits del lloc i, si escau, mèrits.  
La relació de llocs de treball de l'IVCR+i ha sigut negociada i consensuada amb els delegats de personal en reunió celebrada el dia 23 de febrer de 2021, informada favorablement per la Direcció General de Sector Públic, Model Econòmic i Patrimoni amb data 14 de setembre de 2021, així com per la Direcció General de Pressupostos amb data 28 de setembre de 2021 i ha sigut aprovada pel consell rector de l'entitat en la sessió celebrada el 24 de setembre de 2021.  
I per tot això, de conformitat amb el que es disposa en l'article 13 del Reglament d'organització i funcionament de l'IVCR+i, resolc:  
  
Primer  
Publicar la relació de llocs de treball de l'Institut Valencià de Conservació, Restauració i Investigació que figura en l'annex de la present resolució.  
  
Segon  
La present resolució tindrà efectes des de l'endemà de la publicació en el Diari Oficial de la Generalitat Valenciana.  
  
De conformitat amb el que estableix l'article 69 de la Llei 36/2011, de 10 d'octubre, reguladora de la jurisdicció social, contra aquest acte, que posa fi a la via administrativa, es podrà interposar una demanda laboral davant el Jutjat Social de València, en el termini de dos mesos a comptar des de l'endemà del dia de publicació en el Diari Oficial de la Generalitat Valenciana.  
  
València, 6 d'octubre de 2021.- La directora de l'Institut Valencià de Conservació, Restauració i Investigació: Gemma María Contreras Zamorano.